Chlorid ytritý

Chlorid ytritý (YCl3) je anorganická zlúčenina ytria a chlóru. Jedná sa o pevnú látku, ktorá je dobre rozpustná ako v polárnych (voda, etanol), tak aj v nepolárnych (pyridín. ..) rozpúšťadlách

Vlastnosti 
Chlorid ytritý existuje v dvoch formách, bezvodý YCL3 a tiež ako hexahydrát YCL3 • 6 H2O, obe formy sú biele pevné a dobre rozpustné látky. Jeho kryštalická štruktúra je podobná štruktúre mnohých zlúčenín ako napríklad chloridu hlinitému.

Príprava 
Čistý chlorid ytritý sa pripravuje z oxidu ytritého Y2O3 alebo zo svojho hexahydrátu YCl3 • 6 H2O a chloridu amónneho, pričom u oboch postupov vzniká ako komplexný medziprodukt chlorid amónno-ytritý (NH4)2[YCl5]:

10 NH4Cl + Y2O3 → 2 (NH4)2[YCL5] + 6 NH3 + 3 H2O
YCl3 • 6 H2O + 2 NH4Cl → (NH4)2[YCL5] + 6 H2O

Medziprodukt sa následne rozloží zahriatím podľa rovnice:

(NH4)2[YCL5] → 2 NH4Cl + YCL3

Reakciou oxidu ytritého s kyselinou chlorovodíkovou vzniká hexahydrát, z ktorého nemožno pripraviť zahriatím bezvodý chlorid ytritý, namiesto toho vzniká oxychlorid.

Podobné látky 
 Bromid ytritý
 Fluorid ytritý
 Jodid ytritý
 Chlorid aktinitý
 Chlorid lantanitý
 Chlorid skanditý

Referencie

Zdroj 

Ytritý
Ytritý
Zlúčeniny ytria